Die regering wil ’n staatsbeheerde farmaseutiese maatskappy begin as deel van ’n plan om die gesondheidsektor reg te ruk.
Farmaseutiese maatskappye is nie gekant teen die idee van ’n staatsmaatskappy wat met hulle meeding nie.
Die ANC het by sy 2007-kongres besluit daar moet so ’n maatskappy wees, maar daar het dadels van gekom.
Sy sê die regering moet egter eers antwoorde gee oor Ketlaphela en waarom daar nog geen vordering was nie.
Die Suid-Afrikaanse regering het sedert die inwerkingtreding van die Wet op Patente in 1978 nog nie ’n enkele verpligte lisensie uitgereik, soos die Wêreldhandelsorganisasie toelaat nie.
Verpligte lisensies laat ’n farmaseutiese maatskappy toe om ’n generiese produk van ’n ander maatskappy te vervaardig teen vergoeding aan die oorspronklike ont­wik­kelaar, al het die ontwikkelaar se patent nog nie verstryk nie.
Dit kan gedoen word in die openbare belang, soos byvoorbeeld antiretrovirale middels wat op groot skaal nodig is.
Jasson Urbach, hoof van die Vryemarkstigting se eenheid vir gesondheidsbeleid, sê ’n staatsbeheerde maatskappy is ’n absurde idee en mense hoef net na ander ondernemings soos Eskom en die Suid-Afrikaanse Lugdiens te kyk om te weet waarom.
Die laaste voorstel hieroor was dat dokters eers ’n sertifikaat moet bekom om te bevestig daar is ’n behoefte aan hul diens in ’n betrokke gebied.
Dr. Angelique Coetzee, voorsitter van die Suid-Afrikaanse Mediese Vereniging (Sama), het by navraag gesê die verslag is nog nie die finale plan nie.